Vallamaja
**Liepa vald** (läti keeles *Liepas pagasts*) on vald Lätis Cēsise piirkonnas. Vald piirneb sama piirkonna Mārsnēni, Priekuļi ja Raiskumsi vallaga, Valmiera piirkonna Kocēni, Vaidava ja Kauguri vallaga ning Smiltene piirkonna Rauna vallaga.

Valla pindala on 74,3 km². 2016. aasta seisuga elas seal 2999 inimest. Valla keskus on Liepa küla. Vallamaja asub aadressil Rūpnīcas iela 18, vallavanem on Evita Šīrante.

Valla tähtsamad tööandjad on aktsiaselts Lode, mis valmistab keraamilisi ehitusmaterjale, ja Lode savikarjäär.

Ajalugu
-------

Liepa vald moodustati endise Liepa mõisa (*Lindenhof*) maadest. Aastal 1925 liideti sellega veel Mūrmuiža valla Skangaļi mõisale kuulunud alad. Aastal 1935 oli valla pindala 68,9 km² ja seal oli 1262 elanikku. Aastal 1945 moodustati vallas Dunduri ja Liepa külanõukogu, aastal 1949 aga vald likvideeriti. Aastal 1954 liideti Liepa külanõukoguga likvideeritav Dunduri külanõukogu. Aastal 1990 muudeti külanõukogu vallaks. Aastatel 2009–2021 kuulus vald Priekuļi piirkonda.

Loodus
------

Suurimaks jõeks on Koiva jõgi, teised tähtsamad jõed on selle lisajõed Rauna jõgi ja Braslava jõgi. Vald asub valdavalt Tālava madalikul ja Koiva ürgorus. Kõrgeim koht Liepa mägi ulatub 115,5 m meetrit üle merepinna, seal asub ka vaatetorn.

Looduskaitse all on Liepa kalju ehk Valge pank, Grīviņi kalju, Lode rüükalade leiukoht, Līči - Laņģi pank, Lielā Ellīte ja Lagāti mänd, kaks vallas kasvavat looduskaitsealust põlispuud on nimetud. Valla lääneosa asub Gauja rahvuspargis.

Kultuurimälestised
------------------

Kultuurimälestistest on riikliku kaitse all Võnnu lahingu Liepa mälestusmärk, Kalāči talu, hiiepaigana kasutusel olnud Lielā Ellīte koopad ja allikad ning luuletaja Eduards Veidenbaumsi elukoht. Kohaliku kaitse all on Liepa keskaegne kalmistu ja Brasliņi muinaskalmed.

Asustus
-------

Aastal 2011 elas vallas 1871 lätlast, 739 venelast, 107 valgevenelast, 88 ukrainlast, 65 poolakat ja 12 leedulast.

Valla külad:

| Küla | Küla tüüp | Elanike arv |
| --- | --- | --- |
| Dukuļi | mazciems | 44 (2007) |
| **Liepa** | lielciems | 2172 (2022) |
| Liepasmuiža | mazciems | 14 (2007) |
| Obuļi | mazciems | 13 (2007) |
| Sarkaņi | vidējciems | 77 (2022) |
| Saulītes | mazciems | 19 (2001) |
| Skangaļi | mazciems | 19 (2007) |
| Stuķi | mazciems | 41 (2007) |

Ülejäänud valla elanikud elasid külade koosseisu mitte kuuluvates taludes.

* Lielā EllīteLielā Ellīte
* Liepa tuulikLiepa tuulik
* Līči - Laņģi pankLīči - Laņģi pank
* Lielā EllīteLielā Ellīte
* KalāčiKalāči
* Liepa kalmistuLiepa kalmistu

Viited
------

1. ↑  Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā) 2021 - 2022, vaadatud 3.10.2023.
2. ↑  Latvijas iedzīvotāju skaits pašvaldībās. Pilsonības un migrācijas lietu pārvalde.
3. ↑  Priekuļu novads (vaadatud 7.01 2018)
4. ↑  Ermane, V. (2009) Liepas pagasts, vietas un vārdi. LĢIA tipogrāfija "Latvijas karte"
5. ↑  Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0.
6. ↑  Okupētās Latvijas administratīvi teritoriālais iedalījums. Latvijas Valsts arhīvu ģenerāldirekcija. Rīga, 1997. ISBN 9984-9256-0-9
7. ↑  Priekuļu novads
8. ↑  Latvijas īpaši aizsargājamām dabas teritorijām dabas datu pārvaldības sistēmā OZOLS
9. ↑  Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts
10. ↑  Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts
11. ↑  Ethnic composition of Latvia 2011
12. 1 2  Vietvārdu datubāze. Latvijas Ģeotelpiskās informācijas aģentūra.

Välislingid
-----------

 Liepa vald – pildid, videod ja helifailid Wikimedia Commonsis

| * v
* r
Cēsise piirkonna haldusjaotus |
| --- |
| 

* Amata vald
* Cēsise linn
* Drabeši vald
* Dzērbene vald
* Ineši vald
* Jaunpiebalga vald
* Kaive vald
* Liepa vald
* Līgatne vald
* Līgatne linn
* Mārsnēni vald
* Nītaure vald
* Priekuļi vald
* Raiskumsi vald
* Skujene vald
* Stalbe vald
* Straupe vald
* Zaube vald
* Zosēni vald
* Taurene vald
* Vaive vald
* Vecpiebalga vald
* Veselava vald

 |